Súradnice: 49°11′23.28″S 17°24′24.37″V﻿ / ﻿49,1898000°S 17,4067694°V﻿ / 49.1898000; 17.4067694

**Budačina** je prírodná pamiatka, ktorá sa nachádza v Kudlovickej doline na katastrálnom území obce Halenkovice v najzápadnejšom výbežku okresu Zlín, asi 300 m po značenej turistickej ceste od cesty vedúcej z obce Kudlovice do obce Kostelany v pohorí Chřiby. Chránené územie je v správe Krajského úradu Zlínskeho kraja. Prírodná pamiatka je súčasťou európsky významnej lokality Chřiby.

Predmet ochrany
---------------

Pamätná doska Antonína Rozsypala
Prírodná pamiatka bola vyhlásená na ochranu geologickej a historickej lokality, tvorenej skupinou štyroch väčších pieskovcových skál pleistocénneho obdobia. Súčasťou chráneného územia je aj 5 metrov dlhá puklinová jaskyňa a opustený pieskovcový lom na úpätí. Skaly sa nachádzajú v nadmorskej výške 315 až 375 metrov na chrbte, stúpajúcom v závere Kudlovické doliny ku kóte Krásna hora (389 m n. m.)

Jednotlivé skaly sú prirodzeným skalným odkryvom, tvoreným značne naklonenými (s náklonom medzi 70 ° až 80 °) pieskovcovo - zlepencovými skalnými lavicami o hrúbke až 4 m. Najväčším skalným útvarom je zhruba 12 metrov vysoká Veľká skala, ktorá je v dolnej časti dlhá približne 15 metrov. Na severnej strane Veľkej skaly sa veternou eróziou vytvorili voštiny.

V tiesňave na Veľkej skale je umiestnená pamätná bronzová doska od kroměřížského sochára Sylvestra Harnu na uctenie pamiatky Antonína Rozsypala, ktorý bol umučený v roku 1942 v Mauthausene. Na území prírodnej pamiatky sa nachádza studnička *Šerifka*, nazvaná podľa niekdajšieho šerifa tunajšej trampskej osady Jozefa Sklenaříka z Halenkovíc.

Povesti
-------

Podľa miestnych povestí sa traduje, že jaskyne v skalách Budačiny slúžili ako úkryt pre lúpežníkov Ondráša a Juráša, ktorí odtiaľ vyrážali prepadať kupcov, prechádzajúcich po neďalekom chodníku.

Referencie
----------

1. ↑   *Stránky AOPK ČR* [online]. [Cit. 2019-10-10]. Dostupné online. (po česky)
2. ↑   *PP Budačina* [online]. AOPK ČR, [cit. 2019-10-10]. Dostupné online. (po česky)
3. 1 2 3 4   *Přírodní památka Budačina* [online]. [Cit. 2019-10-17]. Dostupné online. (po česky)
4. ↑   *Studánka Šerifka (9341)* [online]. estudanky.eu, [cit. 2019-10-17]. Dostupné online. (po česky)

Pozri aj
--------

* Zoznam chránených území v okrese Zlín
* Komínky

Iné projekty
------------

Commons
* Spolupracuj na Commons Commons ponúka multimediálne súbory na tému **Budačina**

Zdroj
-----

*Tento článok je čiastočný alebo úplný preklad článku Budačina na českej Wikipédii.*

  


| * z
* d
* u
Chránené územia v okrese Zlín |
| --- |
| Chránená krajinná oblasť | 
* CHKO Bílé Karpaty

 |
| Prírodné rezervácie | 
* Bílé potoky
* Bukové hory
* Jalovcová stráň
* Javorůvky
* Lazy
* Ploščiny
* Sidonie

 |
| Prírodné pamiatky | 
* Bezedník
* Budačina
* Bzová
* Čertův kámen
* Dobšena
* Hluboče
* Holíkova rezervace
* Chladná dolina
* Chladný vrch
* Jalovcová louka
* Kaňoury
* Králky
* Na letišti
* Na želechovických pasekách
* Okrouhlá
* Ondřejovsko
* Pernikářská
* Pod Cigánem
* Pod Drdolem
* Pod lázněmi
* Pod Obecním kopcem
* Pod Vrchy
* Podskaličí
* Průkopa
* Sirnaté lázně
* Skály
* Slanice pramen
* Slanice studna
* Smolinka
* Solisko
* Šumlatová
* Tlumačovská tůňka
* U Petrůvky
* U rybníka
* Uhliska
* Vela
* Zelené údolí
* Želechovické paseky

 |
| Prírodné parky | 
* Chřiby
* Vizovické vrchy
* Záhlinické rybníky
* Želechovické paseky

 |